NGC 604

NGC 604 הוא אזור H II אשר ממוקם בגלקסיית המשולש.

NGC 604 התגלה על ידי ויליאם הרשל ב-11 בספטמבר 1784. הוא אחד מאזורי H II הגדולים ביותר בקבוצה המקומית. NGC 604 ממוקם במרחק של 2.7 מיליון שנות אור והוא בעל קוטר של 1,500 שנות אור (460 פארסק), גדול יותר מפי 40 מאשר חלקה הגלוי של ערפילית אוריון.

עוצמת הארתו של NGC 604 גדולה פי 6,700 מזו של ערפילית אוריון ובמידה והיה ממוקם במקומה של ערפילית אוריון (אשר ממוקמת במרחק של 1,300 שנות אור מכדור הארץ) הוא היה נראה בהיר יותר מאשר כוכב הלכת נוגה.

כמו כל ערפיליות הפליטה, הגז ב-NGC 604 מיונן על ידי צביר כוכבים מסיביים במרכזו. עם 200 כוכבים בעלי סיווג ספקטרלי של O ו-WR, מסה של 100,000 מסות שמש וגיל של 3.5 מיליון שנים; למרות זאת, בשונה מערפילית הטרנטולה אשר נמצאת בענן המגלני הגדול ,NGC 604 הרבה פחות דחוס.

קישורים חיצוניים

 

ערפיליות פליטה
קבוצת הכוכבים משולש
הקטלוג הכללי החדש